
  74                                                        DR 30.11.2017                                                    

 
Dato’ Sri Azalina Dato’ Othman Said: Minta maaf. 

Tuan N. Surendran a/l K. Nagarajan [Padang Serai]: Yang Berhormat 
Menteri, soalan saya tadi mengenai kes-kes rakyat Malaysia yang berada di death row 
di Singapura dan saya ada spesifik mengenai kes Dakshinamurthy Katariah yang 
mungkin akan digantung pada bila-bila masa, yang juga merupakan anak guam saya 
secara pro bono. Itu kes yang paling kritikal.  

Mungkin pada bila-bila masa hukuman akan dilaksanakan. Dakshinamurthy 
Katariah dan juga beberapa nama lain lagi yang saya dapat yang saya telah bacakan. 
Saya meminta jika Yang Berhormat Menteri dapat memberi satu aku janji supaya 
kerajaan akan mengambil tindakan segera dan cepat untuk memberi bantuan dan 
membuat representasi kepada Kerajaan Singapura mengenai kes-kes ini, terutamanya 
memandangkan ada unsur unconstitutional dalam sabitan mereka. Terima kasih. 

Timbalan Yang di-Pertua [Datuk Seri Dr. Ronald Kiandee]: Ya, Yang 
Berhormat Sepang.  

Tuan Mohamed Hanipa bin Maidin [Sepang]: Terima kasih Tuan Yang di-
Pertua. Terima kasih kepada Yang Berhormat Menteri. Yang Berhormat Menteri, 
memanglah tadi saya tidak ada dalam bentuk soalan tetapi saya bangkitkan isu Menteri. 
Contohnya, apabila kita letakkan kuasa hakim itu dengan syarat-syarat sebelum hendak 
jatuhkan hukuman, dia kena mengambil kira beberapa faktor itu, bukankah itu sekali gus 
bagi saya, kita mengehadkan budi bicara hakim? Sedangkan kalau kita lihat kepada 
peruntukan di India, mereka meletakkan kuasa hakim untuk mengambil kira, dipanggil 
special reason kenapa hukuman mati boleh dikenakan.  

Akan tetapi kita lebih kepada bagaimana hukum mati itu tidak dilaksanakan. 
Macam mana hukuman mati ini boleh dilaksanakan tanpa mengambil kira faktor-faktor 
special reason? Jadi saya rasa ada sedikit perbezaan antara kita dengan India, 
sedangkan saya rasa yang di India itu saya rasa lebih dekat dengan isu keadilan. Jadi 
saya harap Yang Berhormat Menteri dapat responslah benda itu.  

Juga saya banyak bangkitkan isu lain dalam kes yang melibatkan yang 
dikatakan jumlah hari yang mereka terpaksa tunggu. Adakah kita tidak rasa perlu adanya 
kita hadkan masa dan perkara-perkara lainlah. Saya rasa Yang Berhormat Menteri 
mungkin ada buat catatan. Memang tidak ada dalam soalan Menteri, kita dalam bentuk 
argument tetapi Menteri kena respons jugalah sebab ini turn Menteri untuk respons. 
Terima kasih. 

Dato’ Sri Azalina Dato’ Othman Said: Yang Berhormat, soalan tadi pertama 
sekali berkenaan dengan Yang Berhormat Padang Serai. Yang Berhormat Padang Serai 
tanya pasal yang berlaku di Singapura ya? Sekejap ya. Berkenaan dengan pemindahan 
antarabangsa banduan, the International Transfer of Prisoners 2012, pemindahan 
antarabangsa banduan boleh dilaksanakan bagi banduan yang telah dijatuhkan 
hukuman selain daripada hukuman mati ke negara asal.  

Banduan yang telah dijatuhkan hukuman mati tidak boleh dipindahkan 
berdasarkan seksyen 7(2)(a) Akta Pemindahan Antarabangsa Banduan 2012 [Akta 754]. 
Maka dengan pindaan ini, banduan di bawah hukuman penjara seumur hidup boleh 
memohon atau Jabatan Penjara boleh melaksanakan pemindahan tersebut. Ini jawapan 
saya berkenaan dengan perkara tersebut. 

Tuan N. Surendran a/l K. Nagarajan [Padang Serai]: Maaf Yang Berhormat 
Menteri. Sebenarnya yang saya tanya adalah sama ada kerajaan boleh membantu dan 
membuat representasi terhadap Kerajaan Singapura untuk menyelamatkan kes-kes ini 
daripada tali gantung terutamanya kes Dakshinamurthy Katariah. Ini kerana seperti saya 
nyatakan, mereka jelasnya jika benar bersalah pun adalah courier dan apakah kita akan 
biarkan mereka digantung seperti itu sahaja, manakala ada banyak isu yang telah 
ditimbulkan. Dengan izin Yang Berhormat Menteri, I’m just asking that whether the 
government can make strong representations to the Singapore Government to save the 
life of our citizens there. Itu sebenarnya saya tanya Yang Berhormat Menteri. Terima 
kasih.  

 

 

 

 

 



Dato' Sri Azalina Dato' Othman Said: Minta maaf. Tuan N. Surendran a/l K. Nagarajan [Padang Serai]: Yang Berhormat Menteri, soalan saya tadi mengenai kes-kes rakyat Malaysia yang berada di death row di Singapura dan saya ada spesifik mengenai kes Dakshinamurthy Katariah yang mungkin akan digantung pada bila-bila masa, yang juga merupakan anak guam saya secara pro bono. Itu kes yang paling kritikal. Mungkin pada bila-bila masa hukuman akan dilaksanakan. Dakshinamurthy Katariah dan juga beberapa nama lain lagi yang saya dapat yang saya telah bacakan. Saya meminta jika Yang Berhormat Menteri dapat memberi satu aku janji supaya kerajaan akan mengambil tindakan segera dan cepat untuk memberi bantuan dan membuat representasi kepada Kerajaan Singapura mengenai kes-kes ini, terutamanya memandangkan ada unsur unconstitutional dalam sabitan mereka. Terima kasih. Timbalan Yang di-Pertua [Datuk Seri Dr. Ronald Kiandee]: Ya, Yang Berhormat Sepang. Tuan Mohamed Hanipa bin Maidin [Sepang]: Terima kasih Tuan Yang di- Pertua. Terima kasih kepada Yang Berhormat Menteri. Yang Berhormat Menteri, memanglah tadi saya tidak ada dalam bentuk soalan tetapi saya bangkitkan isu Menteri. Contohnya, apabila kita letakkan kuasa hakim itu dengan syarat-syarat sebelum hendak jatuhkan hukuman, dia kena mengambil kira beberapa faktor itu, bukankah itu sekali gus bagi saya, kita mengehadkan budi bicara hakim? Sedangkan kalau kita lihat kepada peruntukan di India, mereka meletakkan kuasa hakim untuk mengambil kira, dipanggil special reason kenapa hukuman mati boleh dikenakan. Akan tetapi kita lebih kepada bagaimana hukum mati itu tidak dilaksanakan. Macam mana hukuman mati ini boleh dilaksanakan tanpa mengambil kira faktor-faktor special reason? Jadi saya rasa ada sedikit perbezaan antara kita dengan India, sedangkan saya rasa yang di India itu saya rasa lebih dekat dengan isu keadilan. Jadi saya harap Yang Berhormat Menteri dapat responslah benda itu. Juga saya banyak bangkitkan isu lain dalam kes yang melibatkan yang dikatakan jumlah hari yang mereka terpaksa tunggu. Adakah kita tidak rasa perlu adanya kita hadkan masa dan perkara-perkara lainlah. Saya rasa Yang Berhormat Menteri mungkin ada buat catatan. Memang tidak ada dalam soalan Menteri, kita dalam bentuk argument tetapi Menteri kena respons jugalah sebab ini turn Menteri untuk respons. Terima kasih. Dato' Sri Azalina Dato' Othman Said: Yang Berhormat, soalan tadi pertama sekali berkenaan dengan Yang Berhormat Padang Serai. Yang Berhormat Padang Serai tanya pasal yang berlaku di Singapura ya? Sekejap ya. Berkenaan dengan pemindahan antarabangsa banduan, the International Transfer of Prisoners 2012, pemindahan antarabangsa banduan boleh dilaksanakan bagi banduan yang telah dijatuhkan hukuman selain daripada hukuman mati ke negara asal. Banduan yang telah dijatuhkan hukuman mati tidak boleh dipindahkan berdasarkan seksyen 7(2)(a) Akta Pemindahan Antarabangsa Banduan 2012 [Akta 754]. Maka dengan pindaan ini, banduan di bawah hukuman penjara seumur hidup boleh memohon atau Jabatan Penjara boleh melaksanakan pemindahan tersebut. Ini jawapan saya berkenaan dengan perkara tersebut. Tuan N. Surendran a/l K. Nagarajan [Padang Serai]: Maaf Yang Berhormat Menteri. Sebenarnya yang saya tanya adalah sama ada kerajaan boleh membantu dan membuat representasi terhadap Kerajaan Singapura untuk menyelamatkan kes-kes ini daripada tali gantung terutamanya kes Dakshinamurthy Katariah. Ini kerana seperti saya nyatakan, mereka jelasnya jika benar bersalah pun adalah courier dan apakah kita akan biarkan mereka digantung seperti itu sahaja, manakala ada banyak isu yang telah ditimbulkan. Dengan izin Yang Berhormat Menteri, I'm just asking that whether the government can make strong representations to the Singapore Government to save the life of our citizens there. Itu sebenarnya saya tanya Yang Berhormat Menteri. Terima kasih.